Preklad anglického textu

článok 7 – vypustiť a nahradiť

Článok 7

a)	Ak členský štát neplní svoje finančné záväzky voči organizácii alebo za iných výnimočných okolností, môže zdravotnícke zhromaždenie z dôvodov, ktoré pokladá za vhodné, pozastaviť hlasovacie právo a výhody, na ktoré je členský štát oprávnený. Zdravotnícke zhromaždenie je oprávnené hlasovacie právo a výhody obnoviť.

b)	Ak členský štát nedodržiava humanitárne princípy a ciele ustanovené v ústave úmyselným uplatňovaním politiky rasovej diskriminácie, môže zdravotnícke zhromaždenie pozastaviť jeho členstvo alebo ho zo Svetovej zdravotníckej organizácie vylúčiť.

Práva, výsady a členstvo štátu môže zdravotnícke zhromaždenie obnoviť na návrh Výkonnej rady, ktorá v podrobnej správe preukáže, že dotknutý štát sa vzdal politiky diskriminácie, ktorá bola dôvodom pre pozastavenie jeho členstva alebo vylúčenia.

Uznesenie SZO 18.48

Dodatky ku článku 7 Ústavy SZO

Osemnáste Svetové zdravotnícke zhromaždenie

I.

1.	SCHVAĽUJE dodatky ústavy uvedené v prílohách k tomuto uzneseniu, a ktoré tvoria súčasť tohto uznesenia, pričom znenia  v čínskom, anglickom, francúzskom, ruskom a španielskom jazyku majú rovnakú platnosť;

2.	UKLADÁ, aby dve kópie tohto uznesenia boli overené podpisom prezidenta 18. Svetového zdravotníckeho zhromaždenia a generálneho riaditeľa Svetovej zdravotníckej organizácie, z ktorých jedna bude odovzdaná generálnemu tajomníkovi OSN, depozitárovi ústavy, a druhá bude uložená v archíve Svetovej zdravotníckej organizácie;

II.

s ohľadom na to, že vyššie uvedené dodatky ústavy nadobudnú účinnosť pre všetkých členov, až keď budú prijaté dvoma tretinami členov v súlade s príslušnými ústavnými postupmi, podľa článku 73 ústavy,

týmto rozhoduje, že akceptačné listiny budú zaslané do depozitu generálnemu tajomníkovi Organizácie Spojených Národov, ako vyžaduje článok 79 (b) ústavy.

				Dvanáste plenárne zasadnutie, 20. 5. 1965
				(Komisia pre administratívne, finančné         
                                           a právne záležitosti, šiesta správa)

Uznesenie SZO 31.18

Ústava SZO: Schválenie arabského znenia  a dodatku k článku 74

Tridsiate prvé Svetové zdravotnícke zhromaždenie 

1.	Schvaľuje dodatok článku 74 ústavy k tomuto uzneseniu pripojený, pričom znenia v arabskom, čínskom, anglickom, francúzskom, ruskom a španielskom jazyku majú rovnakú platnosť,

2.	Schvaľuje arabské znenie ústavy k tomuto uzneseniu pripojené* ako znenie, ktoré až do vstupu článku 74 ústavy do  platnosti tvorí autentické arabské znenie ústavy.

Desiate plenárne zasadnutie, 18. 5. 1978
 (Komisia B, druhá správa)

_____________________

*Toto znenie je uvedené v arabskom vydaní Úradných záznamov Svetovej zdravotníckej organizácie č. 247,1978

Preklad anglického textu

                             článok 74 – vypustiť a nahradiť

                                           Článok 74

Znenia tejto ústavy v jazyku arabskom, čínskom, anglickom, francúzskom, ruskom a španielskom majú rovnakú platnosť.